નીતિન પટેલે કાયદાકીય જોગવાઇઓ ટાંકીને પોતાની વાત રજુ કરી હતી. જેમાં તેમણે કોંગ્રેસ પર આક્ષેપ લગાવ્યો હતો અને અનામત મુદ્દે સ્પષ્ટતા કરતા પુરાવા પણ રજૂ કર્યા હતા. ઉલ્લેખનીય છે કે, સોમવારે કોંગ્રેસે તેનો ચૂંટણી ઢંઢેરો રજૂ કર્યો હતો. જેમાં ખેડૂતોના દેવા માફ કરવાથી લઇને, પાણી અને વિજળી તથા પેટ્રોલ ભાવ ઘટાડવા જેવા મુદ્દા રજૂ કરવામાં આવ્યા હતા. પણ પાટીદાર મામલે ભાજપના નેતા અને નાયબ મુખ્યમંત્રી નીતિનભાઇ પટેલે કોંગ્રેસ પર આરોપ લગાવ્યો છે કે, તેમણે આ ઢંઢેરામાં અનામત મામલે પાટીદારોને છેતર્યા છે.